section_heading: Povijest
paragraph_text: Starije tračko naselje iz V. – IV. st. pr. Kr. Pautalia (na tračkom jeziku: grad izvora), izraslo je u I. st. pr. Kr. za rimljana u važni trgovački i kupališini centar. Iz tog vremena otkopani se ostatci utvrde Hisarlaka (podignute u IV. st. pr. Kr.), termi i podnih mozaika. Slaveni, koji su naselili ovaj kraj u VI. – VII. st., dali su mu ime Velbužd ( na staroslavenskom: deva), jer je uz grad prolazio poznati karavanski put. Ovo ime zabilježeno je prvi put 1019., u spisu bizantskog cara Bazilija II.